Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Olen lukenut taikuutta käsittelevien kirjojen polttamisesta Raamatusta.
Vieraani new age- ja okkultismi- kirjat katosivat kuin tuhka tuuleen, -
kun hän otti vastaan Jeesuksen, oi vei! Kiinnostaako?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Vieraanani on Carlie Terradez.
Lapsuuskotisi ei ollut kristillinen, -
mutta 14-vuotiaana kävit taivaassa. Kerropa siitä.
Minulla oli krooninen astma.
Sain rajun astmakohtauksen. Jouduin teho-osastolle.
Siellä ollessani itse asiassa kuolin ja irtauduin ruumiistani.
Kotimme ei ollut kristillinen. En osannut sanoittaa sitä.
Katselin ylhäältä päin itseäni ja minua hoitavia lääkäreitä.
He valottivat silmiini.
Minua siirrettiin. Ikään kuin leijuin.
Leijuin oviaukosta sairaalahuoneessa.
Menin sisälle pitkään kirkkaaseen valoon.
Koin vain rakkautta ja rauhaa.
Kun menin oviaukosta kohti valoa, -
minua vedettiin sivummalle kohti suuria portteja.
Seistessäni valtavien kultaisten porttien edessä eteeni ilmestyi hahmo.
Silloin huomasin ensikerran, että ylläni oli valkoinen kaapu.
Se ei ollut sairaalatakki vaan valkoinen kaapu. Olin paljain jaloin.
Edessäni seisoi hahmo. Hän laittoi sormensa leukani alle -
ja nosti päätäni kasvojaan kohti.
Hänen kasvonsa loistivat kirkkaasti.
En silloin tajunnut, että Hän on Jeesus. Ei ollut sanoja kuvailla sitä.
Hän tunsi minut. Hän tiesi minusta kaiken.
Hän sanoi: "Aikasi ei ole vielä."
Heräsin. Olin jälleen sairaalavuoteessa.
Carlielle jäi kokemuksesta kova kaipuu.
Hän halusi kiihkeästi löytää olennon, josta huokui sellaista rakkautta.
Koska kristinusko ei ollut hänelle tuttu, -
hän alkoi etsiä sitä new agesta.
Hän meni syvemmälle ja syvemmälle okkultismiin.
Lopulta hän rukoili epätoivoissaan. Mitä tapahtui?
Rukoilin: "Jumala, minun on pakko saada tietää, oletko Sinä olemassa."
Samassa ovikello soi. Juoksin avaamaan.
Ovella seisoi vikaari mustassa paidassa ja sokeripalassa.
Vikaari on sama kuin pappi. - Aivan. Anglikaanisesta kirkossa.
Hänellä oli kädessään kirjanen.
Siinä oli iso punainen kysymysmerkki ja teksti "Miksi Jeesus?"
Hän ei ehtinyt sanoa mitään. Otin kirjasen ja löin oven kiinni.
Tiesin, että se oli vastaukseni. Juoksin yläkerran makkariin.
Luin kirjasen. Lausuin takakannen pelastusrukouksen.
Tunsin Jumalan läsnäolon.
Hieno todistus.
Historian helpoin ovensuukäännytys.
Mitä new age- ja okkultismikirjoillesi tapahtui?
Synnyttyäni uudesti kirjat katosivat hyllystä -
kenenkään koskematta tai pois heittämättä.
Kun ensikerran huomasit, että Jumala puhuu sinulle, -
olit naisten raamattupiirissä.
Kerroit kärsineesi epilepsiasta. Miten paha se oli?
Minulla oli joka päivä 3―4 kohtausta.
Se oli vaarallista. Välillä mieheni löysi minut lattialta -
tai sai puhelun, että olin teholla. Olin monta kertaa kuolla.
Raamattupiirissä huomasit ensikertaa, että Jumala puhuu sinulle.
Mitä Hän sanoi?
Raamattupiirissä oli erilaista kuin seurakunnassa, jossa yleensä kävin.
Sitä veti ystäväni.
Hän varasi osan illasta hiljentymiselle, -
jolloin me vain kuuntelimme Jumalaa. Se oli minulle uutta.
Silloin muistan ensikertaa kuulleeni Jumalan äänen sisälläni.
Hän sanoi: "Voit parantua kahdessa viikossa, jos valitset niin."
Hän näytti minulle näyssä valokatkaisijan.
Hän sanoi: "Asetan eteesi elämän ja kuoleman. Valitse elämä."
"Kun olet valmis, napsauta epilepsia pois päältä."
Kotona rukoilin: "Herra, haluan ymmärtää, mitä Sanassasi sanot."
Kahden viikon ajan Hän näytti Sanasta, kuinka Jeesus paransi -
ja kuinka Hän paransi kaikki sairaat.
Seuraavassa raamiksessa ystävä koki kehotusta rukoilla puolestani.
Hän rukoili. Mielessäni napsautin katkaisijasta epilepsian pois.
Olin päivittäin ottanut 13:a lääkettä ja saanut 3―4 kohtausta.
Nyt en ole 15 vuoteen saanut kohtaustakaan.
Tämä nainen on rohkea kuin leijona Jumalan Sanan kanssa.
Hän tietää! Carlie oli rohkea, kun hän itse tarvitsi parantumista.
Mutta miten rohkea hän mahtoi olla, -
kun hänen 3-vuotiaalla tyttärellään oli vain muutama päivä elinaikaa?
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Kerropa tyttärestäsi Hannahista.
Hannalla oli syntyessään autoimmuunisairaus, -
eosinofiilinen enteropatia.
Hänen vatsansa ei kestänyt yhtään proteiinia. - Kurjaa.
Se oli kauheaa. Hän oli 3 mutta yhdeksänkuisen vauvan kokoinen.
Hänen kasvunsa oli lähes pysähtynyt. Hiukset lähtivät.
Hän ei pystynyt syömään mitään. Hän oli allerginen kaikelle.
Hänelle oli leikkauksessa asennettu ruokintaletku, -
josta pumpattiin synteettistä ruokaliuosta 23 tuntia vuorokaudessa.
Se ei parantanut häntä mutta piti hänet hengissä.
Kolmevuotiaana hänelle annettiin viikko elinaikaa
Kuultuamme diagnoosin tiesimme, -
että Jumala voi parantaa, mutta haluaako Hän?
Meillä oli väärä kuva Jumalan luonteesta.
Jumala on tosi hyvä. Hänellä on vain hyviä lahjoja.
Hän haluaa aina parantaa. Meillä ei ollut sitä perustusta.
Rukoilimme kyllä Hannahin puolesta.
Olimme pastoreita. Rakastimme Jumalaa.
Mutta emme ymmärtäneet Jumalan hyvyyttä ja rakkautensa syvyyttä.
Sitten sait käsiisi nauhan, -
joka sai aivosi naksahtamaan. "Ai, näinhän se on."
Opettaja oli Andrew Wommack. Saimme käsiimme hänen kasettinsa.
Ajoitus oli täydellinen. Kasetti oli ollut äidin pöytälaatikossa.
Kulkenut mukana monessa muutossa.
Me janosimme Jumalan Sanaa epätoivoisesti.
Kysyimme, onko hänellä mitään, mikä rohkaisisi ja välittäisi Jumalan Sanaa.
Hän sanoi: "On minulla vanhoja kasetteja."
Emme tienneet, kuka Andrew on.
Silloin kuulimme ensikerran voimaevankeliumista.
Sitten mukaan tuli mielikuvituksen voima.
Näit tyttärestäsi näyn, ja pidit siitä sitkeästi kiinni.
Hän oli 3-vuotias. Makasi sairaalassa.
Joka päivä lääkärit toivat vain huonoja uutisia.
Sanoin Herralle: "Minun täytyy nähdä, mitä sanot Hannahista."
"Tiedän, että tahdot parantaa, mutta minun pitää nähdä."
"Anna minulle näky." Herra on armollinen.
Sain kolme näkyä. Kaksi on jo toteutunut.
Ensin näin hänet 4-vuotiaana. Siihen oli puoli vuotta.
Hän ajoi pienellä punaisella pyörällä.
Hän oli saanut 2―3 päivää elinaikaa. - Hän oli vegetatiivisessa tilassa.
Seuraavassa näyssä hän oli 5-vuotias.
Hän käveli vihreässä puvussa koulun portista ekana koulupäivänä.
Kolmannessa mieheni saattoi hänet käytävää pitkin hääpäivänä.
Kuuntelit Andrew Wommackin opetuksen.
Se kasvatti odotustasi.
Sitten kuulit, että Andrew puhuu lähellä teitä Englannissa.
Veit Hannahin kokoukseen. Andrew rukoili tytön puolesta.
Se oli Jumalan junailema juttu.
Andrew oli maassa vain päivän. Se sattui olemaan seuraava päivä.
Sairaala antoi luvan viedä Hannah konferenssiin.
Andrew rukoili hänen puolestaan.
Hannah parani heti. Kolmesta näystä kaksi on toteutunut.
Minun on pakko kysyä. Kun näit näyt, -
piditkö niistä sitkeästi kiinni vai sanoitko: "toivottavasti"?
Mietin niitä hartaasti. Se auttoi jaksamaan.
Pitää kehittää hengellistä näkökykyä ja oppia näkemään uskossa.
Vaellamme uskossa, emme näkemi- sessä. Usko näkee näkymättömän.
Mielikuvitus on tärkeä. Se on yhteydessä toivoon.
Raamatullinen toivo ei petä.
Raamatussa sana "mieli" tarkoittaa myös "mielikuvitusta".
Pitää alkaa nähdä itsensä niin kuin Jumala näkee.
Hän näkee meidät vaeltavan terveinä ja hyvinvoivina -
voimassaan ja Hengessään. Niin Hän näkee meidät.
Kun asetumme linjaan Hänen näkynsä kanssa sisäisesti, -
se alkaa pian näkyä ulkonaisestikin, sillä ihmeet alkavat sydämestä.
Katkon jälkeen Carlie rukoilee puolestanne, -
että te napsauttaisitte ihmekatkaisijaa.
Palaamme pian.
Yliluonnollista-ohjelma jatkuu hetken kuluttua.
Tuntuuko, ettei kukaan rakasta? Toivotko, ettet olisi syntynytkään?
Että maailma olisi parempi paikka ilman sinua?
Tämä on totuus: Joku rakastaa sinua syvästi.
Jo ennen aikojen alkua Hän tiesi sinusta kaiken -
ja varasi sinulle ylenpalttisia siunauksia.
Jokaisen kyyneleesi Hän on laskenut.
Jokaisesta ilon hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa. Adoptoi jo ennen luomistyötä.
Hän on huolehtinut sinusta syntymästä asti.
Hän julistaa, että sinut on ylen ihmeellisesti tehty.
Hänen ajatuksensa ovat lukuisammat kuin meren hiekka.
Vaikka perhe hylkää, Hän ei. Vaikka äitisi unohtaisi sinut, Hän ei.
Hän on todellinen Isäsi.
Hän sanoo valinneensa sinut lapsekseen, -
jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei milloinkaan hylkää sinua.
Hän lupaa, että jos sinä lähestyt Häntä, Hän lähestyy sinua.
Haluaisimme kertoa Hänestä lisää.
Lataa ilmainen kirja They Thought for Themselves -
ruudun osoitteesta.
Yliluonnollista-ohjelma jatkuu.
Miten tärkeää oli kielillä rukoileminen, -
yliluonnollisella kielellä rukoileminen, naiselle, joka parani?
Annoin naiselle sielunhoitoa. Hänen sydämensä oli murtunut.
Hän oli sairastanut pitkään. Pitkä odotus tekee sydämen sairaaksi.
Hän oli pettynyt ja turhautunut tilanteeseensa.
Hän ei halunnut edes kertoa minulle, mitä hän sairasti.
Hän sanoi: "En kerro, mikä on vialla. Jumala saa näyttää sen."
Tiesin, että voin ymmärtää sitä vain Pyhän Hengen voimalla.
Rukoilin Hengessä puoli minuuttia.
Kun rukoilemme, Pyhä Henki antaa meille viisautta ja ilmestyksen.
Hän paljastaa salaisuudet, joita emme muuten saisi tietää.
Kuuntelin, mitä Pyhä Henki sanoo. Kuulin sanan "maksa".
Sanoin: "En tiedä, tarkoittaako sinulle sana 'maksa' mitään. Kuulin sen."
Nainen puhkesi itkuun.
Ajattelin: "Voi ei, murskasin hänet. Minun piti auttaa häntä."
Hän itki, koska hänen maksansa oli pettänyt.
Kun rukoilimme, hänen uskonsa nousi.
Vain koska rukoilin Hengessä.
Yksi tiedon sana riitti nostamaan naisen uskoa niin, -
että hän pystyi vastaanottamaan. Hän lähti täysin terveenä.
Sinulla on ohje, josta pidän.
"Älä anna valheelle laskeutumislupaa."
Kuulemme koko ajan asioita. Maailma puhuu meille jatkuvasti.
Elämme jatkuvassa tietotulvassa.
Osa tiedosta on hyvää. Osa on pelkkiä valheita.
Pitää valvoa, mitä päästää sydämeen ja minkä antaa laskeutua mieleen.
Emme voi estää ajatuksia, mutta niille ei tarvitse antaa laskeutumislupaa.
Kokemukset ja oireet eivät ole viimeinen totuus.
On olemassa niitä ylempi totuus.
Jaak. 4:7. Sanot, että se tekee sinusta rohkean kuin leijona.
"Olkaa siis Jumalalle alamaiset; -
mutta vastustakaa perkelettä, niin se teistä pakenee." - Toistapa se.
Se on Jumalan Sanaa. - Niin on. Jaak. 4:7.
Monet uskovat ovat kyllä sisäistäneet Jumalalle alamaisina olemisen.
Mutta kun on sairauksia ja tauteja, -
meidän pitää vastustaa perkelettä.
Sana "vastustaa" on vahva sana.
Se ei ole "jättää huomiotta". Se on "vastustaa".
Passiivisuus on kuin antaisi viholliselle luvan.
Ei voi odottaa ja toivoa, että se pakenee.
Monet kristityt ajattelevat, että kyllä Jumala hoitelee sen.
Jumala hoiteli jo 2 000 vuotta sitten.
Sinä toimeenpanet sen ja vastustat sitä.
Petos on ainoa ase, joka vihollisella on.
Hän on veljien syyttäjä ja valheiden isä.
Monet tänä päivänä ovat sairaita, -
koska paholainen on petkuttanut heidät ajattelemaan jopa, -
että Jumala on sallinut sairauden opettaakseen heitä. Se on valhe.
Jeesus kulki ympäriinsä parantaen sairaita, -
ajaen ulos riivaajia ja herättäen kuolleita.
Kaikki, jotka kohtasivat Jeesuksen, paranivat.
Täytyy ymmärtää, että vihollisella on vain petos ja valheet.
Sen pitää saada meidät uskomaan itseään, jotta sillä olisi voima meihin.
Kun vastustamme sitä, kytkemme sen irti voimanlähteestä.
Sanot, että usko on kuin lihas.
Ja meidän ei pitäisi väheksyä pieniä alkuja.
Havainnollistat sitä Daavidin elämällä.
Daavidhan oli kuuluisa siitä, että hän hakkasi Goljatin pään irti.
Hän kohtasi jättiläisen. Monet tänään kohtaavat jättiläisen.
Se voi olla köyhyys, sairaus, masennus tai jokin muu.
Daavid pystyi kohtaamaan jättiläisen rohkeasti ja itsevarmasti, -
koska hän oli tapellut leijonaa ja karhua vastaan.
Hän oli harjoittanut uskoaan pienemmillä asioilla.
Haluan rohkaista ihmisiä.
Joskus ihmiset kuuntelevat opetusta ja kysyvät, mistä aloittaa.
Voimme alkaa harjoittaa uskoa arkipäivän asioilla.
Aletaan harjoittaa uskonlihasta. Ei väheksytä pieniä alkuja.
Kun ensikerran päätä alkaa särkeä, älä otakaan tablettia vaan rukoile.
Mieleeni muistuu nuori tyttö, Carlie.
Hän sai pienen kosketuksen -
Jumalan todellisuudesta, mutta ei pystynyt laittamaan palasia yhteen.
Kukaan ei pysty, sillä emme ole Jumala.
Mutta jos otat ensimmäisen askeleen, Hän juoksee luoksesi.
Hän kietoo käsivartensa ympärillesi.
Jotkut katsojat tarvitsevat nyt Jumalan rakkauden käsivarsia ympärilleen.
Lausu seuraava rukous, jotta Jumala ei ole vain ulkopuolellasi -
vaan elää isosti sisälläsi.
Rakas Jumala, -
olen tehnyt elämässäni monia virheitä.
Olen vilpittömästi pahoillani.
Uskon, että Jeesuksen veri -
on pessyt pois jokaisen virheen, -
ja minulla on uusi alku.
Ja nyt kun olen puhdas Sinun työsi ansiosta, Jeesus, -
pyydän Sinua tulemaan asumaan sisimpääni.
Ota haltuusi koko elämäni.
Teen Sinusta elämäni Herran.
Aamen.
Nyt on aika napsauttaa katkaisijaa.
Haluaako kukaan, että parantumisen katkaisija napsautetaan päälle?
Isä, kiitos jokaisesta katsojasta -
ja jokaisesta, joka kuulee ääneni.
Jeesuksen nimessä otamme auktoriteetin kaikkien sairauksien yli.
Kaikkien tautien ja kaiken kivun yli.
Käskemme sairauden ja tautien lähteä pois Jeesuksen nimessä.
Näen aivojen paranevan.
Ihmiset saavat takaisin neurologisen toimintakyvyn.
Alzheimerin, Parkinsonin tauteja lähtee.
Niveltulehdukset. Käskemme Jumalan voiman virrata kehoihin.
Ajamme ulos niveltulehdukset, kaiken kivun ja kaiken tulehduksen.
Käskemme Jeesuksen nimessä raajojen ja nivelten liikkua.
Herra, kiitos, että parantava voimasi virtaa veljiin ja sisariin juuri nyt -
kiireestä kantapäähän.
Kaikki sairauden ja taudin hivenetkin kuihtuvat heistä pois.
Kipu lähtee. Jäykistyneet nivelet alkavat vertyä.
Puhumme elämää toimimasta lakanneisiin elimiin.
Julistan joka elimelle täyttä kapasiteettia tässä hetkessä.
Jokainen oire, jokainen valehteleva oire helvetin kuilusta, -
lähde tässä hetkessä!
Nainen, vapaudu vaivastasi. Vapaudu.
Näen naisen, jonka selkärangassa on skolioosi.
Nikamat suoristuvat.
Selkäranka suoristuu. Luita kasvaa.
Jollain on onttoutta, heikkoutta luissa. Kuin osteoporoosi.
Juuri nyt luut vahvistuvat.
On luita ja niiden välissä tilaa.
Joku saa nyt uudet polvet. Luu hankasi luuta vasten.
Pyhä Henki luo jollekulle nyt uuden polven.
Herra, kiitos. Kiitos, että voimasi virtaa lävitsemme.
Silmät, nähkää, ja korvat, kuulkaa, tässä hetkessä Jeesuksen nimessä.
Julistan loppua hedelmättömyydelle.
Täällä on naisia, aviopareja, jotka ovat turhaan yrittäneet saada lasta vuosia.
Sinulta on leikattu pois osia. Kaikki ei toimi elimistössä.
Jumala tekee sinussa luovan ihmeen. Munasarjat heräävät eloon.
Julistamme täyttä terveyttä lisääntymiselimistöllesi.
Kohtusi hedelmä olkoon siunattu Jeesuksen nimessä.
Toista perässäni: "Napsautin katkaisijaa."
Maailmamme erottelee ihmisiä eri ryhmiin. Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
YKSI UUSI IHMINEN
Sillä Hän itse on rauhamme.
Joka teki juutalaiset - Ja kansat yhdeksi.
Ja purki erottavan väliseinän.
Luodakseen itsessänsä - Itsessänsä
Luodakseen yhden uuden ihmisen - Yhden uuden ihmisen
Yhden uuden ihmisen
Ensi viikolla: -
Hei! Olen Tracy Cooke.
Tiedätkö, että jokaisella on ainakin yksi hengellinen lahja?
Jumala on paljastanut minulle taivaalliset avaimet, -
jotka avaavat yliluonnolliset lahjasi.
Liity seuraani ensi viikon jaksossa.
Suomennos: Marianne Tenetz